**Dátum: 2023.** november 14.

A Roto Csoport 2023-ban a nettó árbevétel enyhe növekedésére számít / Stratégiai akvizíciók, új termékek és szolgáltatások a még magasabb szintű vevői elégedettségért / "Jobb, mint valaha" felkészülés az elkövetkező évek keresletére / A nyílászáró-ipar "a megoldás része" / A jogalkotókra hárul a felelősség

**Megbízható, kiemelkedő teljesítmény - ma és holnap**

**Graz / Leinfelden** - "A Roto Csoport három divíziója a 2023-as pénzügyi évet arra használta fel, hogy stratégiai akvizíciókkal, termékfejlesztésekkel és a szolgáltatás kínálat bővítésével tovább növelje vonzerejét". Ezekkel a szavakkal nyitotta meg Dr. Eckhard Keill, a Roto Frank Holding AG igazgatója a 18. Nemzetközi Roto Szakmai Sajtónapot Grazban. Elégedett volt a divíziók jó teljesítményével a kihívásokkal teli piaci környezetben. Tekintettel az európai és kínai építőipar nehéz helyzetére, a csoport nettó árbevételének szeptember végi, mintegy 2%-os növekedése igen örvendetesnek mondható. Ezzel szemben a Roto néhány kulcsfontosságú piacán a politikai szervezetek csalódást okoztak: "Ahelyett, hogy hátszelet adnának az olyan ágazatoknak, mint a miénk, az EU és a német kormány valójában ellenszelet kelt".

**A felújítási boom lelassult**

A várakozásoknak megfelelően a Roto Frank Fenster- und Türtechnologie GmbH (FTT) és a Roto Frank Dachsystem-Technologie GmbH (DST) számos ügyfele sikeresen ellensúlyozta az új építkezések csökkenése miatti fellépő, - előre látható - nyílászárók iránti kereslet visszaesét azáltal, hogy növelte az épületek felújításában való részvételét – mondta a Holding igazgatója. A Roto Frank Professional Service GmbH (RPS) szintén jelentős mértékben a régebbi ablakok felújításának köszönheti idei hatalmas növekedését. Dr. Keill becslése szerint azonban, a meglévő épületek ablakcseréje iránti lelkesedés sokkal nagyobb lehetett volna, ha a politika "rossz időzítéssel" nem csökkenti a felújítási kedvet a Roto számára oly fontos német piacon.

"Hajlamos vagyok a német háztulajdonosok bojkottjáról beszélni. Egy bojkottról az ésszerű és hibás támogatási programokról folytatott kaotikus viták miatt" - fogalmazza meg éles kritikáját Dr. Keill. Ugyanakkor bírálta az EU Parlament lassú munkáját is, az épületekről szóló irányelvvel kapcsolatban. Még mindig nem világos, hogy Európában a meglévő épületek felújítását végül hogyan kellene ellenőrizni és támogatni. A felújítást tervező uniós polgárok ezért felteszik maguknak a kérdést, hogy nem lenne-e jobb még egy-két évet várni, amíg tisztázódik, hogy mit kell és mit lehet tenni.

**A megbízhatóság kulcsfontosságú**

A Roto igazgatótanácsa szerint azonban az építőipari beszállítók és az építőipari szakmák kapacitásainak fenntartása érdekében kulcsfontosságú, hogy most sikeresen "feloldjuk a féket". "Szükség van a magántőke mozgósítására Európában. A politikai szervezeteknek sürgősen hozzá kell járulniuk ehhez a mozgósításhoz azzal, hogy megbízhatóságot teremtenek az energia- és támogatáspolitikai kérdésekben" - hangsúlyozta. Ha szükséges, a politikusok példát vehetnének a Roto csoporthoz hasonló vállalatok magatartásáról: A csoport három részlege különösen megbízható partnere ügyfeleinek, még válság idején is. Ezt 2023-ban új üzleti kapcsolatokkal és a meglévő partnerségek bővítésével jutalmazták. " Az emberek a megbízhatóságot különösen nagyra értékelik a mostani zavaros időkben."

**A jövővel kapcsolatos félelmek gyengítik a költési hajlandóságot**

A politikusoknak fel kell ismerniük, hogy világos döntésekkel és intelligens ösztönzőkkel kell aktívan ellensúlyozniuk a fogyasztók vonakodását. Ellenkező esetben a jövőben fontos szerepet játszó ágazatok és vállalatok szenvedhetik meg a következményeket. "Az építőipar teljes értéklánca mentén működő, egészséges vállalatok nélkül nem lehet megoldani az olyan problémákat, mint az életterek hiánya és a túlzott kibocsátás. A nyílászáró-ipar és az olyan vállalatok, mint például a Roto is, fontos szerepet játszhatnak a jövőben az ilyen jellegű problémák megoldásában." Számos vállalat gazdasági megélhetését biztosíthatná, ha Európában végre lendülne az épületfelújítás.

**Felújításra késztet**

A politika mellett maguknak az értékteremtési láncban szereplő vállalatoknak is most kell cselekedniük. Azoknak, akiknek közvetlen kapcsolatuk van a fogyasztókkal és a befektetőkkel, segíteniük kell, hogy a felújítás kikerüljön abból a nehéz helyzetből, amelybe a politikusok hozták. Sok szó esett a felújítás terheiről. Ezzel szemben alig esik szó az elérhető hozzáadott értékről. "Fel kell szítani a felújítás iránti keresletet, rá kell venni az embereket, hogy befektessenek a környezetvédelembe! Ezért különösen a mi ágazatunknak kell megbízható partnerként pozícionálnia magát azok számára, akik komolyan veszik a környezetvédelmet és tenni akarnak".

**A tulajdonosváltás – új lendület**

A Holding igazgatójának véleménye szerint, az Európai Parlamentben tárgyalt építési minimumkövetelményeknek középtávon minden lakóingatlanra vonatkozniuk kell. Ez semmiképpen sem "társadalmilag elfogadhatatlan", hanem éppen ellenkezőleg, előfeltétele annak, hogy a fűtött helyiségekben való élet megfizethető maradjon. Dr. Keill szerint például egy lakásvásárlás vagy öröklés lendületét arra lehetne felhasználni, hogy az épületeket a minimumkövetelményekhez közelítő vagy azokat meghaladó mértékben fejlesszék. A német épületenergetikai törvényben foglalt, az ingatlanvásárlóknak szóló tanácsadási kötelezettség itt nyilvánvalóan nem elégséges.

"Mindenki, aki régebbi házat vagy meglévő lakást vásárol, olyan teret szeretne kialakítani, amelyben jól érzi magát. Vagy úgy akar pénzt befektetni, hogy bérbeadással hosszú távú megtérülést érjen el. Ennek megfelelően a vevőket kell motiválni arra, hogy az ingatlanok jövőbeni életképességébe fektessenek be." A politikusoknak itt egyértelműen gondoskodási kötelezettsége van.

**Ablakcsere különösen népszerű**

Az ablak- és ajtógyártók feltehetően más iparágaknál hamarabb profitálnának a felújítási hajlandóság növekedéséből. Az energetikai tanácsadók arról számoltak be, hogy a régebbi nyílászárók cseréje különösen népszerű az ingatlantulajdonosok körében. "Ezt meg tudom érteni, hiszen nemcsak az ügyfelek energiatakarékosságát segíti, hanem a terek megjelenését és hangulatát is javítjam, ezzel nagyobb lakókomfort biztosít - ez egy win-win helyzet." Az új ablakok és ajtók vonzerejére irányítani a figyelmet okos dolog, és kifizetődő. Ez lehetővé tenné az ágazat számára, hogy megőrizze vagy akár ki is bővítse versenyelőnyét másokkal, például a szigetelőiparral szemben.

**A kiemelt támogatások elutasítása**

Dr. Keill még egy figyelmeztetést intézett a jogalkotókhoz: az egyes termékek "rövid, egy-két éves élettartamú" támogatási programjai, mint például jelenleg a hőszivattyúk támogatása Németországban, gyakran kontraproduktívnak bizonyulnak. Ha megnézzük a különböző európai kormányok megközelítését, világosan látszik, hogy a "haladás" mindig akkor történik, ha a lakástulajdonosok és a befektetők viszonylag szabad kezet kapnak a szakemberek által kidolgozott felújítási ütemterv végrehajtásához. "Ma már a laikusok is tudják, hogy nem feltétlenül van értelme hőszivattyút vásárolni egy rosszul szigetelt, régi ablakokkal rendelkező házba" – erről van meggyőződve a Holding vezérigazgatója. Egyes háztulajdonosok mégis megteszik ezt a lépést, mert rossz tanácsokat kapnak, vagy kizárólag az állam által kínált magas támogatások irányítják őket. Egy képzett energetikai tanácsadó mindig a leghatékonyabb intézkedés megvalósítását javasolná először, és figyelembe venné ügyfele gazdasági lehetőségeit is. A politikusok nem szakemberek és nem is felelősek az ilyen jellegű tanácsadásért.

**A "munkamegosztás" újragondolása**

Dr. Keill ezért új munkamegosztást szeretne látni az elkövetkező években: "Ha a politikusok arra koncentrálnak, hogy világos ökológiai célokat határozzanak meg, és azt, hogy hogyan akarják elkerülni az ezzel kapcsolatos társadalmi nehézségeket, akkor elvégezték a munka rájuk eső részét. Minden másra ott vannak a szakemberek, akik felelősségteljesen új otthonokat építenek, vagy a meglévő épületeket tudják a jövőbeli elvárásokhoz alakítani." A Roto-nál sok jól képzett szakember van, akik megbízhatóan azok oldalán állnak, akik nem csak tervezni, hanem építeni is akarják a jövőt. "Minden eddiginél jobban fel vagyunk készülve az elkövetkező évekre, amikor az épületfelújítás fel fog gyorsulni, és a nyílászáró ágazat az ökológiai problémák megoldásában fontos szerepet fog betölteni." A termékportfólióba, a szolgáltatások fejlesztésébe, a nemzetközi jelenlétbe valamint a fenntarthatóság érdekében történő beruházások tovább javították a három üzletág kilátásait.

Az ideológiai indíttatású kísérletek, amelyek a fogyasztói keresletet - támogatások révén -bizonyos felújítási termékek vagy intézkedések irányába próbálják terelni, csak óriási bürokratikus erőfeszítéseket eredményeznek, és középtávon kontraproduktívak."

Ein Bild, das draußen, Baum, Wolke, Himmel enthält.

Automatisch generierte Beschreibung

A Roto csoport képviselői november 13-án és 14-én Grazban, a kalsdorfi Roto gyárától mindössze néhány kilométerre, a 18. Nemzetközi Roto Szakmai Sajtónapon találkoztak az újságírókkal. A képen a grazi Murinsel látható, amely egy 2003-ban megnyitott úszó épület, amely a megnyitás óta eltelt 20 évben Graz városának egyik nevezetességévé vált. A résztvevők itt találkoztak egy kötetlen beszélgetésre a gyárlátogatás után.

**Kép**: **Harry Schiffer** / www.photodesign.at **Mur-sziget.jpg**

Ein Bild, das Menschliches Gesicht, Person, Unternehmer, Shirt enthält.

Automatisch generierte Beschreibung

A Roto Csoport a 2023-as pénzügyi évet várhatóan alacsony, egyszámjegyű árbevétel-növekedéssel zárja. Dr. Eckhard Keill, a Roto Frank Holding AG igazgatója elégedettségét fejezte ki a három üzletág teljesítményével kapcsolatban. Stratégiai akvizíciók, ígéretes termékfejlesztések és új szolgáltatások révén tovább növelték vonzerejüket. "Minden eddiginél jobb helyzetben vagyunk az elkövetkező évekre, amelyekben az épületfelújítás várhatóan óriási lendületet kap, és a nyílászáró-ipar az égető problémák megoldásából ki fogja venni a részét."

**Kép**: Roto Frank Holding AG **Roto\_Dr\_Eckhard\_Keill.jpg**



Számos energetikai tanácsadó szerint, az új ablakok vásárlása népszerűbb, mint más épületfelújítási intézkedések - számolt be Dr. Keill. "Ezt meg tudom érteni, hiszen iparágunk nemcsak az energiatakarékosságot segíti elő, hanem a helyiségek esztétikáját is javítja és nagyobb lakókomfortot is biztosít - ez egy igazi aduász." Az új ablakok és ajtók vonzerejének hangsúlyozása most okos és érdemes lépés.

**Kép**: Foto Frank Fenster- und Türtechnologie **Roto\_NX\_Comfort.jpg**

Ein Bild, das Flagge, Gebäude, Fenster, Himmel enthält.

Automatisch generierte Beschreibung

A Holding igazgatótanácsa egyértelműen amellett érvelt, hogy az Európai Parlamentben tárgyalt, épületekre vonatkozó minimumkövetelmények középtávon minden lakóingatlanra vonatkozzanak. Ez semmiképpen sem "társadalmilag elfogadhatatlan", hanem épphogy az előfeltétele annak, hogy a fűtött helyiségekben való lakhatás megfizethető maradjon.

**Kép**: JARAMA iStock-1324488203 **Európa-Németország.jpg**

Szabadon felhasználható – Másolatot kérünk

**Kiadó**: Roto Frank Fenster- und Türtechnologie GmbH - Wilhelm-Frank-Platz 1 - 70771 Leinfelden-Echterdingen - Tel. +49 711 7598 0 - Fax +49 711 7598 253 - info.presse@roto-frank.com.

**Szerkesztőség**: Dr. Sälzer Pressedienst - Lensbachstraße 10 - 52159 Roetgen - Tel. +49 2471 9212864 - Fax +49 2471 9212867- [info@drsaelzer-pressedienst.de.](mailto:info@drsaelzer-pressedienst.de)